|  |  |  |
| --- | --- | --- |
| Helse- og omsorgsdepartementet | Dato:  06.05.21 | Ref.:  KMK |

# Høring om koronasertifikat – endringer i smittevernloven, innspill fra Aldring og helse

Nasjonal kompetansetjeneste for aldring og helse takker for muligheten til å avgi høringssvar på høring om koronasertifikat. Aldring og helse har ingen merknader til det prinsipielle ved forslaget, men vil presisere viktigheten av at det lages et godt ikke-digitalt alternativ til personer som ikke mestrer digitale flater eller ikke benytter seg av Helsenorge.no. Det kan gjelde en betydelig gruppe av eldre som er vaksinert. Flere kommuner har gjort seg erfaringer med utfordringene ved å komme i kontakt med denne gruppa digitalt for å tilby vaksine, og da er det viktig at det ikke blir en «dobbeldiskriminering» ved at de heller ikke får tilgang til sitt koronapass når de forhåpentlig er ferdig vaksinert.

Vi er ellers glade for muligheten dette passet gir til økt aktivitet og sosial kontakt, nettopp til gruppa eldre, som har vært hardt rammet av smitteverntiltakene under pandemien.

Med vennlig hilsen

|  |  |
| --- | --- |
| Kari Midtbø Kristiansen  Daglig leder |  |